****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 15**

Madonā

2024. gada 12. decembrī

Sēde sasaukta plkst. 13.00

Sēdi atklāj plkst. 13:00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētāja Valda Kļaviņa

**Protokolē**: lietvede Līga Rieksta

**Sēdē piedalās deputāti:** Zigfrīds Gora, Arvīds Greidiņš, Artūrs Grandāns, Sandra Maksimova, Artūrs Čačka, Valda Kļaviņa, Rūdolfs Preiss.

**Sēdē nepiedalās deputāti:** Māris Olte – attaisnotu iemeslu dēļ.

**Deputāti:** Rūdolfs Preiss nepiedalās 1.-5. jautājumu izskatīšanā un balsošanā.

Artūrs Grandāns nepiedalās 1.-6. jautājumu izskatīšanā un balsošanā.

**Sēdē piedalās:**

Administrācijas darbinieki:Solvita Seržāne – Izglītības pārvaldes vadītāja, Liene Ankrava – finanšu nodaļas vadītāja, Artūrs Leimanis – informācijas tehnoloģijas administrators.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Artūrs Portnovs – Kalsnavas pagasta pārvaldes un Ļaudonas pagasta pārvaldes vadītājs.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

 **0. Par darba kārtību**

ZIŅO: *Valda Kļaviņa*

**1. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

ZIŅO: *Inga Strazdiņa*

**2. Par grozījumiem Madonas novada pašvaldības iestādes “Madonas novada Vestienas pagasta pārvalde” nolikumā**

ZIŅO: *Inga Strazdiņa*

**3. Par sadarbības līguma slēgšanu ar Izglītības un zinātnes ministriju par projekta Nr.4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu**

ZIŅO: *Solvita Seržāne*

**4. Par grozījumiem Dzelzavas pamatskolas nolikumā**

ZIŅO: *Solvita Seržāne*

**5. Par stipendijas piešķiršanu studijām Latvijas Universitātē**

ZIŅO: *Solvita Seržāne*

**6. Par interešu izglītības programmas licencēšanu**

ZIŅO: *Solvita Seržāne*

**7. Par atļauju izsniegšanu pieaugušo neformālās izglītības programmu īstenošanai**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

Sēdes vadītāja aicina balsot par sēdes darba kārtību.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības dome **NOLEMJ:**

 Apstiprināt 2024. gada 12. decembra Madonas novada pašvaldības domes Izglītības un jaunatnes komitejas sēdes darba kārtību.

**1. Par grozījumiem Madonas novada pašvaldības domes 24.01.2023. lēmumā Nr. 6 “Par Madonas novada pašvaldības iestāžu amata vienību sarakstu apstiprināšanu”**

*ZIŅO: Inga Strazdiņa*

*SAGATAVOTĀJS: Artis Lauva*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

 No Vestienas pagasta saņemts ierosinājums Vestienas pagastā izveidot multifunkcionālo centru. Vērtējot līdzšinējo Vestienas pagasta bērnu un jauniešu iniciatīvu centra “Saulesstars”, ir konstatēts, ka faktiski esošais centrs daļēji jau veic multifunkcionālā centra funkcijas. Tiek organizēti dažādi pasākumi un aktivitātes, lai veicinātu vietējās kopienas līdzdalību, sadarbību un tīklošanos, bagātinātu iedzīvotāju mācīšanās un sadarbības pieredzi, radošumu, nodrošinātu iespēju apgūt jaunas prasmes, stiprinātu vietējo potenciālu un vērtības, kā arī tiek īstenotas iniciatīvas kopīgās dzīves telpas pilnveidošanai. Piemēram, galda spēļu vakari visām paaudzēm, ģimenes diena, rudens skrējiens. Ierosinājums izveidot Vestienas pagastā multifunkcionālo centru un veikt izmaiņas attiecībā uz Madonas novada Vestienas pagasta pārvaldes amata vienību sarakstā esošo amatu “Jaunatnes darbinieks”.

Noklausījusies sniegto informāciju, pamatojoties uz Pašvaldību likuma 10. panta pirmo daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Madonas novada Vestienas pagasta pārvaldes un tās pakļautībā esošo iestāžu amata vienību sarakstā, kas apstiprināts ar Madonas novada pašvaldības domes 24.01.2023. lēmumu Nr. 6 (protokols Nr. 1, 6. p.) “Par Madonas novada pašvaldības iestāžu amata vienību sarakstu apstiprināšanu” (Pielikums Nr.34), izdarīt šādus grozījumus:

1.1. Ar 01.01.2025. Madonas novada Vestienas pagasta pārvaldes amata vienību sarakstā grozīt sadaļas nosaukumu “Bērnu un jauniešu iniciatīvu centrs” uz “Multifunkcionālais centrs”.

1.2. Ar 01.01.2025. Madonas novada Vestienas pagasta pārvaldes amata vienību saraksta sadaļā “Multifunkcionālais centrs” grozīt amata vienību “Jaunatnes darbinieks” ar profesijas kodu 2422 57, amata vienību skaitu 0,5, mēnešalgas likmi 850 EUR, mēnešalgas fondu 425 EUR, amata saimi 40., amata saimes līmeni II B, mēnešalgas grupu 6., uz “Multifunkcionālā centra vadītājs” ar profesijas kodu 1431 11, amata vienību skaitu 0,7, mēnešalgas likmi 980 EUR, mēnešalgas fondu 686 EUR, amata saimi 40., amata saimes līmeni II B, mēnešalgas grupu 6.

2. Uzdot Madonas novada pašvaldības iestāžu vadītājiem, kuru vadīto iestāžu amata vienību sarakstos ir izdarītas izmaiņas ar šo lēmumu, darba tiesiskās attiecības to vadītajās iestādēs organizēt saskaņā ar šajā lēmumā noteikto, ja nepieciešams, izbeidzot, grozot vai nodibinot darba tiesiskās attiecības saskaņā ar darba tiesiskās attiecības regulējošajiem Latvijas Republikā spēkā esošajiem normatīvajā aktiem.

3. Uzdot Madonas novada Centrālās administrācijas Juridiskajai un personāla nodaļai, aktualizējot Madonas novada pašvaldību iestāžu amata vienību sarakstus, ņemt vērā šajā lēmumā noteiktos grozījumus amata vienību sarakstos.

4. Uzdot Madonas novada Centrālās administrācijas Finanšu nodaļai, veicot ar darbinieku atlīdzību saistītos aprēķinus un maksājumus, ņemt vērā šajā lēmumā noteiktos grozījumus amata vienību sarakstos.

**2. Par grozījumiem Madonas novada pašvaldības iestādes “Madonas novada Vestienas pagasta pārvalde” nolikumā**

*ZIŅO: Inga Strazdiņa*

*SAGATAVOTĀJS: Evita Zāle*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

No Vestienas pagasta pārvaldes ir saņemts ierosinājums Vestienas pagastā izveidot multifunkcionālo centru.

 Vērtējot līdzšinējo Vestienas pagasta bērnu un jauniešu iniciatīvu centra “Saulesstars” darbību, ir konstatēts, ka faktiski esošais centrs daļēji jau veic multifunkcionālā centra funkcijas. Tiek organizēti dažādi pasākumi un aktivitātes, lai veicinātu vietējās kopienas līdzdalību, sadarbību un tīklošanos, bagātinātu iedzīvotāju mācīšanās un sadarbības pieredzi, radošumu, nodrošinātu iespēju apgūt jaunas prasmes, stiprinātu vietējo potenciālu un vērtības, kā arī tiek īstenotas iniciatīvas kopīgās dzīves telpas pilnveidošanai. Piemēram, galda spēļu vakari visām paaudzēm, ģimenes diena, rudens skrējiens.

Noklausījusies sniegto informāciju, pamatojoties uz pašvaldību likuma 10. panta pirmās daļas 8. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdarīt Madonas novada pašvaldības iestādes “Madonas novada Vestienas pagasta pārvalde” (apstiprināts ar 2022. gada 27. janvāra domes lēmumu Nr. 64) nolikumā šādus grozījumus:

1.1. grozīt nolikuma 13.5. punktu un to izteikt šādā redakcijā :

“13.5. Vestienas pagasta multifunkcionālais centrs “Saulesstars”.

2. Uzdot Juridiskajai un personāla nodaļai sagatavot Madonas novada pašvaldības iestādes “Madonas novada Vestienas pagasta pārvalde” nolikuma konsolidēto versiju.

3. Lēmums stājas spēkā 2025.gada 1.janvārī.

**3. Par sadarbības līguma slēgšanu ar Izglītības un zinātnes ministriju par projekta Nr.4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

 Izglītības un zinātnes ministrija (turpmāk – ministrija) saskaņā ar Ministru kabineta 2024.gada 18. jūnija noteikumiem Nr. 387 “Eiropas Savienības Kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē” pirmās projektu iesniegumu atlases kārtas īstenošanas noteikumi”, (turpmāk - Noteikumi) uzsāk projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” (turpmāk – Projekts) īstenošanu.

 Projekts paredz datortehnikas iegādi pašvaldību un valsts dibināto vispārējās (tostarp pirmsskolas) izglītības iestāžu pedagogiem (pirmsskolas izglītības piecgadīgo un sešgadīgo izglītojamo skolotāji, vispārējās pamatizglītības skolotāji, vispārējās vidējās izglītības skolotāji, sākumizglītības skolotāji, speciālās izglītības skolotāji) un atbalsta personālam (speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, pirmsskolas izglītības metodiķi, skolotāji mentori, kas ir iesaistīti vispārējās izglītības satura īstenošanā) un pašvaldību un valsts dibināto profesionālās izglītības iestāžu pedagogiem (vispārējās pamatizglītības skolotāji, vispārējās vidējās izglītības skolotāji, speciālās izglītības skolotāji) un atbalsta personālam (speciālie pedagogi, skolotāji logopēdi, izglītības psihologi, pedagogi karjeras konsultanti, izglītības metodiķi, skolotāji mentori, kas ir iesaistīti vispārējās izglītības satura īstenošanā).

 Datortehnika izglītības iestāžu dibinātājiem tiks sadalīta atbilstoši Noteikumu nosacījumiem un ministrijas izstrādātajam aprēķinam proporcionāli pedagogu un atbalsta personāla darba slodžu skaitam attiecīgajās vispārējās un profesionālās izglītības iestādēs, aprēķinā izmantojot Valsts izglītības informācijas sistēmas datus 2023. gada 1. septembrī. Saskaņā ar ministrijas veikto aprēķinu prognozējams, ka Projekta ietvaros Madonas novada pašvaldība varētu saņemt 331 datortehnikas vienību.

 Projektā atbalstāmo darbību īstenošanas laiks ir no sadarbības līguma parakstīšanas dienas līdz projekta darbību īstenošanas beigām, bet ne ilgāk kā līdz 2025.gada 31.decembrim.

 Saskaņā ar Noteikumiem ministrijai par sadarbību Projekta īstenošanā ar pašvaldību jāslēdz sadarbības līgums atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā. Sadarbības līgumā ir noteikti sadarbības mērķi un savstarpējā atbildība. Savukārt, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punkts nosaka, ka lēmumu par publisko tiesību līguma, tajā skaitā sadarbības līguma, noslēgšanu pieņem Madonas novada pašvaldības dome.

Noklausījusies sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 48. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Slēgt sadarbības līgumu ar Izglītības un zinātnes ministriju par projekta Nr.4.2.1.5/1/24/I/001 “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanu.

2. Juridiskajai un personāla nodaļai nodrošināt līguma parakstīšanu no pašvaldības puses.

3. Informācijas tehnoloģiju nodaļai nodrošināt līguma nosūtīšanu par Projekta īstenošanu atbildīgajām kontaktpersonām Izglītības un zinātnes ministrijā.

**4. Par grozījumiem Dzelzavas pamatskolas nolikumā**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

 Madonas novada pašvaldības dome 2024. gada 26. septembrī pieņēma lēmumu Nr. 607 (protokols Nr. 21, 40. p.) “Par Dzelzavas pagasta pirmsskolas izglītības iestādes “Rūķis” pievienošanu Dzelzavas pamatskolai”. Lēmumā noteikts, ka Dzelzavas pagasta pirmsskolas izglītības iestādes “Rūķis” likvidācijas process pabeidzams līdz 2024. gada 31. decembrim. Lēmums arī paredz Dzelzavas pagasta pirmsskolas izglītības iestādes “Rūķis” īstenotās pirmsskolas izglītības programmas (pirmsskolas izglītības programma (programmas kods 01011111), speciālās pirmsskolas izglītības programmas izglītojamajiem ar valodas traucējumiem (programmas kods 01015511) un speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611)) nodošanu īstenošanai Dzelzavas pamatskolā.

 Līdz ar to nepieciešams veikt grozījumus Dzelzavas pamatskolas nolikumā, to papildinot ar tiesību normām attiecībā uz pārņemamo pirmsskolas izglītības programmu īstenošanu.

Saskaņā ar Dzelzavas pamatskolas nolikuma, kas apstiprināts ar Madonas novada pašvaldības domes 2024. gada 31. jūlija lēmumu Nr. 410 (protokols Nr. 14, 11. p.), 51. punktu grozījumus Dzelzavas pamatskolas nolikumā var veikt pēc dibinātāja, izglītības iestādes vadītāja vai iestādes padomes iniciatīvas. Grozījumus nolikumā apstiprina tās dibinātājs.

 Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9.panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdarīt Dzelzavas pamatskolas nolikumā, kas apstiprināts ar Madonas novada pašvaldības domes 2024. gada 31. jūlija lēmumu Nr. 410 (protokols Nr. 14, 11. p.) “Par Dzelzavas pamatskolas nolikuma apstiprināšanu”, šādus grozījumus:

1.1. papildināt nolikuma 7. punktu aiz vārda “izglītojamo” ar vārdiem “valsts pirmsskolas izglītības vadlīnijās”;

1.2. papildināt nolikuma 10. punktu aiz vārda “vispārējās” ar vārdiem “pirmsskolas un”;

1.3. papildināt nolikumu ar 13.1 punktu šādā redakcijā:

“13.1 Pirmsskolas izglītības programmās izglītojamo uzņemšanas kārtību iestādē nosaka dibinātājs normatīvajos aktos noteiktajā kārtībā. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu.”;

1.4. papildināt nolikumu ar 15.1 punktu šādā redakcijā:

“15.1 Pirmsskolas izglītības programmu īstenošanu plāno un organizē divos posmos. Laikposmā no 1. septembra līdz 31. maijam nodrošina mācību procesu valsts pirmsskolas izglītības vadlīnijās noteiktā pirmsskolas izglītības obligātā satura īstenošanai un bērnam plānoto sasniedzamo rezultātu apguvei, laikposmā no 1. jūnija līdz 31. augustam nodrošina mācību procesu bērna vispusīgas attīstības un iepriekšējā laikposmā iegūto zināšanu, izpratnes, pamatprasmju un caurviju prasmju, kā arī vērtībās balstītu tikumu un ieradumu nostiprināšanai.”;

1.5. papildināt nolikuma 16. punktu aiz vārda “pamatforma” ar vārdiem “pirmsskolas izglītības programmās ir rotaļnodarbība”;

1.6. papildināt nolikumu ar 21.1 punktu šādā redakcijā:

“21.1 Izziņu un pirmsskolas izglītības programmas satura apguves vērtējumu izsniedz dibinātāja noteiktajā kārtībā.”.

2. Madonas novada Centrālās administrācijas Izglītības pārvaldei nodrošināt Dzelzavas pamatskolas nolikuma konsolidētās redakcijas ievietošanu Valsts izglītības informācijas sistēmā.

3. Kontroli par lēmuma izpildi uzdot Madonas novada pašvaldības izpilddirektoram U.Fjodorovam.

**5. Par stipendijas piešķiršanu studijām Latvijas Universitātē**

*ZIŅO: Solvita Seržāne*

*SAGATAVOTĀJS: Gundega Puķīte, Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Artūrs Čačka, Arvīds Greidiņš, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

 Madonas novada pašvaldībā ir saņemts Latvijas Universitātes profesionālās bakalaura studiju programmas “Latviešu valodas un literatūras skolotājs” 2.kursa studentes [..] 2024. gada 19. septembra iesniegumu (Madonas novada pašvaldības lietvedībā reģistrēts 2024. gada 20. septembrī ar Nr. 2.1.3.6/24/1255) ar lūgumu piešķirt stipendiju studijām Latvijas Universitātē. Iesniegumam klāt pievienota Latvijas Universitātes izziņa par apgūstamo studiju programmu un Latvijas Universitātes 2024. gada 18. septembra akadēmiskā izziņa Nr. 204K4/3 par [..] nokārtotajiem pārbaudījumiem.

 Madonas novada pašvaldības 2024. gada 29. februāra saistošo noteikumu Nr. 5 “Par Madonas novada pašvaldības stipendiju un finansējuma studiju maksai piešķiršanas kārtību” (turpmāk – Saistošie noteikumi) 5.1. punkts nosaka, ka students var pretendēt uz stipendiju, ja viņš Latvijas Republikas akreditētā augstākās izglītības iestādē apgūst akreditētu akadēmiskās vai profesionālās augstākās izglītības pilna vai nepilna laika studiju programmu (tostarp, bet ne tikai, bakalaura, maģistra, doktorantūras, rezidentūras studiju programma), kuru absolvējot students iegūst kādu no pašvaldības domes lēmumā noteiktajām atbalstāmajām specialitātēm.

 Saskaņā ar Madonas novada pašvaldības 2022. gada 20. aprīļa domes lēmuma Nr. 235 “Par atbalstāmo specialitāšu saraksta apstiprināšanu pašvaldības stipendiju un studiju maksas piešķiršanai” 1.3.2.4. apakšpunktu Madonas novada pašvaldība kā atbalstāmo specialitāti izglītības jomā ir noteikusi arī pedagogus ar kvalifikāciju “Latviešu valodas un literatūras skolotājs”.

 Saskaņā ar Saistošo noteikumu 12. punktu lēmumu par stipendijas piešķiršanu pieņem Madonas novada pašvaldības dome. Saistošo noteikumu 16. punkts nosaka, ka stipendija tiek piešķirta uz visu atlikušo studiju programmas apguves laiku. Savukārt, Saistošo noteikumu 17. punkts nosaka, ka pēc Madonas novada pašvaldības domes lēmuma par stipendijas piešķiršanu students un pašvaldība slēdz līgumu par stipendijas piešķiršanu. Saskaņā ar Saistošo noteikumu 28.1. un 30.1.punktu stipendijas apmērs augstākās izglītības programmās studējošam ir 50% apmērā no Latvijas Republikā noteiktās minimālās mēneša darba algas un tā tiek izmaksāta deviņus mēnešus gadā.

Noklausījusies sniegto informāciju, pamatojoties uz Madonas novada pašvaldības 2024. gada 29. februāra saistošo noteikumu Nr. 5 “Par Madonas novada pašvaldības stipendiju un finansējuma studiju maksai piešķiršanas kārtību” 12. punktu un Madonas novada pašvaldības 2022. gada 20. aprīļa domes lēmuma Nr. 235 “Par atbalstāmo specialitāšu saraksta apstiprināšanu pašvaldības stipendiju un studiju maksas piešķiršanai” 1.3.2.4. apakšpunktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Piešķirt [..], stipendiju 50% apmērā no valstī noteiktās minimālās mēneša darba algas studijām Latvijas Universitātē profesionālās bakalaura studiju programmā “Latviešu valodas un literatūras skolotājs”.

2. Noteikt, ka šī lēmuma 1. punktā minētais finansējums stipendijas izmaksai piešķirams no Madonas novada pašvaldības budžetā stipendiju un studiju maksai speciālistu piesaistei novadā paredzētajiem līdzekļiem.

3. Uzdot Madonas novada Centrālās administrācijas Juridiskajai un personāla nodaļai slēgt līgumu ar [..] par stipendijas saņemšanu no 2024. gada 1. janvāra, līgumā nosakot piešķirtās stipendijas izmaksas kārtību un termiņus.

4. Uzdot Madonas novada Centrālās administrācijas Finanšu nodaļai nodrošināt stipendijas izmaksu saskaņā ar noslēgto līgumu starp Madonas novada pašvaldību un [..].

5. Noteikt, ka Madonas novada Centrālās administrācijas Izglītības pārvaldes vadītājs ir atbildīgs par lēmuma izpildes kontroli.

**6. Par interešu izglītības programmas licencēšanu**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Arvīds Greidiņš, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt licenci interešu izglītības programmai.**

Lēmuma projekts:

 Ir saņemts [..] 11.11.2024. iesniegums (reģistrēts Madonas novada pašvaldībā 22.11.2024. Nr.2.1.3.6/24/1506) par licences izsniegšanu interešu izglītības programmai “Mazulis muzicē” (40 stundas, bērniem vecumā no 2 līdz 5 gadiem kopā ar pieaugušo – pavadošo personu), kura tiks īstenota Raiņa ielā 12, Madonā.

Noklausījusies sniegto informāciju, saskaņā ar 30.04.2024. Madonas novada pašvaldības saistošajiem noteikumiem Nr. 10 “Interešu izglītības izglītības programmu licencēšanas kārtība”, noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izsniegt licenci interešu izglītības programmai “Mazulis muzicē” (40 stundas, bērniem vecumā no 2 līdz 5 gadiem kopā ar pieaugušo – pavadošo personu);

2. Licence derīga līdz 2026.gada 31.decembrim.

**7. Par atļauju izsniegšanu pieaugušo neformālās izglītības programmu īstenošanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītājs aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Arvīds Greidiņš, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt licenci interešu izglītības programmai.**

 Ir saņemts SIA Salonlux vadītājas 06.12.2024. iesniegums (reģistrēts Madonas novada pašvaldībā 06.12.2024. Nr.2.1.3.1/24/4411) ar lūgumu izsniegt atļaujas divām pieaugušo neformālās izglītības programmām, kuras tiks īstenotas Salonlux SIA telpās, Saieta laukumā 4, Madonā.

Noklausījusies sniegto informāciju, saskaņā ar Ministru kabineta 13.07.2023. noteikumu Nr. 395 “Kārtība, kādā tiek izsniegtas atļaujas neformālās izglītības programmas īstenošanai” 2. punktu, noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izsniegt atļaujas sekojošām pieaugušo neformālās izglītības programmām:

1.1. “Estētiskais pedikīrs”, 8 stundu programma,

1.2. “ Dabīgā naga stiprināšana ar gēlu”, 32 stundu programma.

2. Uzdot Madonas novada pašvaldības izpilddirektoram izsniegt atļaujas 1. punktā minētajām pieaugušo neformālās izglītības programmām un to īstenošanai.

Sēdi slēdz 13:14

 *Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.*

Sēdes vadītāja V. Kļaviņa

Sēdes protokolists L. Rieksta